গণতন্ত্রের প্রতি তাঁর আন্তরিক নিষ্ঠা তাঁকে একটি স্বতন্ত্র মাত্রা দিয়েছিল। তিনি রাষ্ট্রপতির দায়িত্ব পালনকালে গণতন্ত্রকে সুসংহত করতে এবং সংবিধানের ধারাবাহিকতা রক্ষা করতে অদম্য সাহসী ভূমিকা পালন করেছিলেন। মানুষের গণতান্ত্রিক অধিকারের সংগ্রামে তিনি ছিলেন আপোষহীন লড়াকু যোদ্ধা। দেশের মানুষের গণতান্ত্রিক ও মৌলিক অধিকার সুরক্ষায় তিনি যে অবদান রেখেছেন তা গোটা জাতি চিরদিন শ্রদ্ধাভরে স্মরণ করবে। আদর্শ ও অঙ্গীকারে অটল এবং দেশ ও মানুষের প্রতি সহমর্মী মরহুম আব্দুর রহমান বিশ্বাস রাজনীতির পাশাপাশি সমাজসেবার নানা কাজের সঙ্গেও আজীবন যুক্ত ছিলেন। বিএনপি’র জন্মলগ্ন থেকেই বাংলাদেশী জাতীয়তাবাদী দর্শণে উদ্বুদ্ধ হয়ে শহীদ রাষ্ট্রপতি জিয়াউর রহমান এবং বেগম খালেদা জিয়ার নেতৃত্বে দলকে সুসংগঠিত করা এবং সরকারের নানা পদে দায়িত্ব পালন করে দেশের উন্নয়ন কর্মকান্ডে যথাসাধ্য অবদান রেখেছিলেন। তাঁর মৃত্যুতে শোকাহত পরিবারের সদস্যদের মতো আমরা ক্যালিফোর্ণিয়া বিএনপির কর্মীরা গভীরভাবে ব্যথিত হয়েছি।